Fred Wenstøp

Fred Wenstøp (født 7. mai 1945 i Oslo) er norsk professor i strategi og logistikk. 

Wenstøp ble cand. real. fra Universitetet i Oslo (UiO) i 1969 og tok doktorgraden (Ph.D.) i operasjonsanalyse ved University of California i 1975 med avhandlingen Linguistic simulation models of organizations. Han har arbeidet som professor og dekan på Handelshøyskolen BI siden 1990-tallet.

Han har særlig interessert seg for teoretisk og anvendt beslutningsanalyse innen miljøområdet som oljevernberedskap og vern av vassdrag.80 års omtale i Aftenposten 7. mai 2025 Han har også bidratt til prioriteringen av utbygging av vannkraftanlegg i Norge. 

 Bibliografi 
 Wenstøp har sammen med Petter Gottschalk skrevet læreboken i beslutningsanalyse som ble standard i Norge på 1990-tallet og fremover.Gottschalk og Wenstøp. 1990. Kvantitativ beslutningsanalyse for ledere og planleggere. Universitetsforlaget. Sammen med Knut Seip har han også skrevet en bok innen samme emne, men med større vekt på strukturering av verdier som grunnlag for valg og med en analyse av beslutninger innen forretningsliv, miljø, helse, sosialt arbeid og juss.Wenstøp og Seip. 2009. Verdier og valg. Universitetsforlaget.
 Sammen med Knut Seip har han skrevet en lærebok i miljøbeslutninger.Seip og Wenstøp. 2006. A primer on environmental decision making. An integrative quantitative approach. Springer
 Han har også skrevet lærebok om statistikk.Wenstøp. 2006. Statistikk og dataanalyse. 9. utgave. Universitetsforlaget.

 Se også 
 Beredskap
 Nyttefunksjon

 Referanser 

 Eksterne lenker  



Kategori:Norske professorer i strategi-, organisasjons- og ledelsesfag
Kategori:Personer fra Oslo